Rand verswak weens nuus oor Amplats-sluitings | Nuus24
Johannesburg – Die rand het aansienlik teenoor die vernaamste geldeenhede geval nadat Anglo American Platinum se grootskaalse herstrukturering die moontlikheid van nog stakings laat toeneem het, het RSG berig.Sapa het vroegoggend berig dat sommige werkers van Amplats reeds geweier het om werk toe te gaan.Dit volg nadat die wêreld se grootste platinum-produsent aangekondig het dat hy vier van sy skagte in Suid-Afrika gaan sluit. Sowat 14 000 mense kan hul werk verloor, waaronder 13 000 werknemers in Rustenburg alleen.Die vakbond Amcu het gedreig dat hy werksaamhede tot 'n stilstand sal bring as die myn se hersiening tot werksverliese lei.Die minister van minerale hulpbronne, Susan Shabangu, het vroeër die myn gekritiseer omdat hy nie die regering geraadpleeg het oor sy planne om werkers af te dank nie.Volg Nuus24 op Twitter
En baie boere ploeg liewer hul oes terug in die land omdat dit vir hulle goedkoper is as om dit mark toe te stuur.